*Projekts*

LATVIJAS REPUBLIKAS MINISTRU KABINETS

20\_\_. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2012. gada 24. aprīļa noteikumos Nr. 281 "Augstas detalizācijas topogrāfiskās informācijas un tās centrālās datubāzes noteikumi"**

Izdoti saskaņā ar

Ģeotelpiskās informācijas likuma

13. panta trešo un piekto daļu

1. Izdarīt Ministru kabineta Ministru kabineta 2012. gada 24. aprīļa noteikumos Nr. 281 "Augstas detalizācijas topogrāfiskās informācijas un tās centrālās datubāzes noteikumi" (Latvijas Vēstnesis, 2012, 65. nr.; 2014, 31. nr.; 2017, 129. nr.; 2018, 73. nr.) šādus grozījumus:

1.1. Papildināt noteikumus ar 55.1 punktu šādā redakcijā:

"55.1 Līnijveida inženierbūves nojaukšanas izpildmērījuma plānā norāda nojauktās līnijveida inženierbūves daļas sākuma un beigu punktu, nojauktās daļas kontūru pārsvītrojot ar krustiņu."

1.2. Papildināt noteikumus ar 57.3 un 57.4 punktu šādā redakcijā:

"57.3 Inženierbūves vai pirmās grupas ēkas izpildmērījuma plānā, kas paredzēts datu reģistrācijai vai aktualizācijai Kadastra informācijas sistēmā, attēlo reģistrējamās vai aktualizējamās būves kontūru (noslēgta, nepārtraukta līnija) atbilstoši šo noteikumu 1. pielikuma 27.6. rindai un norāda apjomu atbilstoši normatīvajos aktos būves kadastrālās uzmērīšanas jomā noteiktajiem apjoma rādītājiem, papildus norādot būves lietošanas veidu atbilstoši normatīvajiem aktiem būvju klasifikācijas jomā. Ja inženierbūve sastāv no daļām ar atšķirīgiem attiecīgo inženierbūves tipu raksturojošiem apjoma rādītājiem vai materiāliem, katrai daļai norāda kontūru un šajā punktā norādītos būvi raksturojošos rādītājus. Izpildmērījuma plānu iesniedz Bentley Systems datorizētās projektēšanas *(DGN)* vai *Autodesk* datorizētās projektēšanas *(DWG)* datņu formātā ar drošu elektronisku parakstu un laika zīmogu EDOC datņu formātā.

57.4 Inženierbūves izpildmērījuma plānā, kas paredzēts datu aktualizācijai Kadastra informācijas sistēmā, par daļēji pārbūvētu vai atjaunotu Kadastra informācijas sistēmā reģistrētu inženierbūvi papildus šo noteikumu 57.3 punktā minētajam norāda pārbūvētās vai atjaunotās inženierbūves daļas kontūru un apjoma rādītājus, kā arī tās inženierbūves daļas apjoma rādītājus, kurā nav veikti būvdarbi."

1.3. Papildināt 1. pielikumu ar 27.6. rindu šādā redakcijā:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 27.6. |  | Pirmās grupas ēkas un inženierbūves kontūra [1]; [3] | RAMI\_IZPM\_BUVE\_####\_# | Līnija, poligons, simbols |  | 192,192,192 | 0 |  | ADTI\_0 |  | Izpildmērījuma plāna elektroniskajā datnē attēlo Kadastra informācijas sistēmā reģistrējamās vai aktualizējamās būves kontūru.Ja inženierbūves ārējo kontūru savienojošās līnijas veido laukumu, piemēram, ceļiem, sporta laukumiem, dambjiem, to attēlo kā noslēgtu kontūru.Ja līnijveida inženierbūve neveido laukumu, piemēram, ūdensvads, kanalizācijas, gāzes vads, to attēlo kā nepārtrauktu līniju. |

2. Noteikumi stājas spēkā 2019. gada 1. decembrī.

Ministru prezidents Arturs Krišjānis Kariņš

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas

valsts sekretārs Raivis Kronbergs